MEGBÍZÁSI SZERZŐDÉS

(minta)

amely létrejött egyrészről amely létrejött egyrészről ***[Társaság neve*** (*székhely*:……………………..., *cégjegyzékszáma*: *Cg*……………………, *adószáma*: ………………….. *képviseletében*: ……………………..)***]***, mint megbízó(továbbiakban: “Megbízó”),

másrészről: ***[Megbízott neve***

anyja neve: …………………………….

lakhely: …………………………….

születési hely és idő: …………………………….

TAJ szám: …………………………….

adóazonosító szám: …………………………….

bankszámlaszám: …………………………….***]***

mint megbízott (továbbiakban. “Megbízott”, együtt: “Felek”) között alulírott helyen és napon, az alábbi feltételekkel:

**1. A szerződés tárgya**

* 1. Felek rögzítik, hogy közöttük a mai napon megbízási szerződés jön létre a Megbízó ügyvezetői feladatainak Megbízott általi elvégzésére. Megbízó megbízza Megbízottat az alábbi feladatok folyamatos ellátásával:
* Ellátja a Megbízó bizonyos típusú ügyeinek intézését és ellátja a Megbízó képviseletét.
* Megbízott gyakorolja a Megbízó munkavállalóival szemben a munkáltatói jogokat.
* Képviseli a Megbízót harmadik személyekkel szemben, valamint bíróságok és más hatóságok előtt.
* A Ptk.-ban meghatározott egyéb feladatokat lát el.

1.2. Megbízott ügyvezetési feladatait személyesen köteles ellátni.

1.3. Megbízott a Megbízó tagjai / alapítói[[1]](#footnote-1) részére köteles a Megbízó működésére vonatkozóan felvilágosítást adni, iratokba és nyilvántartásokba betekintést biztosítani.

**2. Megbízott díjazása**

2.1. A jelen Szerződés 1. pontjában foglalt feladat ellátásáért Megbízott havi bruttó ***[megbízási díj havi bruttó összege számformátumban]***,- Ft (azaz ***[megbízási díj havi bruttó összege betűvel kiírt alakban]*** magyar forint) összegű megbízási díjra jogosult, mely összeg magába foglalja a feladat ellátása során felmerült költségeket is. Megbízott a megbízási díjon felül további költségek megtérítésére nem jogosult.

2.2. Megbízó köteles a Megbízott által benyújtott számla ellenében, a benyújtástól számított 15 (tizenöt) munkanapon belül megfizetni a jelen Szerződésben meghatározott megfelelő megbízási díjat Megbízott ***[pénzintézet neve]*** Banknál vezetett ***[megbízott bankszámla száma]*** számú bankszámlájára.

2.3. Fizetési kötelezettség késedelmes teljesítése esetén a késedelmi kamat mértéke a mindenkori jegybanki alapkamat összegével egyezik meg.

**3. A Szerződés hatálya, megszűnése**

A jelen Szerződés ***[a szerződés hatálybalépésének dátuma]*** napján lép hatályba, mely Szerződést a Felek határozatlan időtartamra /***[szerződés érvényességének időtartama]***évre[[2]](#footnote-2)kötik meg.

a. Felek megállapodnak abban, hogy a Szerződést bármelyik fél felmondhatja a másik Félhez intézett, indoklás nélküli, írásbeli, egyoldalú nyilatkozatával, 30 (harminc) napos határidővel.

b. Bármelyik Fél azonnali hatállyal felmondhatja a jelen Szerződést a másik Félhez intézett, indoklással ellátott, írásbeli, egyoldalú nyilatkozatával, amennyiben a másik Fél a jelen Szerződésből, illetve a rá vonatkozó törvényi rendelkezésekből eredő kötelezettségét súlyosan, jelentős mértékben megszegi.

**4. Megbízó utasítási joga**

4.1. Megbízó a jelen megbízás keretén belül nem jogosult Megbízottat olyan tevékenység ellátásával megbízni, amely jogszabályba, vagy etikai, illetve szakmai előírásokba ütközik. Ilyen kérdés felmerülésekor Megbízó haladéktalanul írásban tájékoztatja Megbízót. A Megbízott megbízást a Megbízó legfőbb szervének a jóváhagyásával fogadhat el.

4.2. Amennyiben a Megbízó célszerűtlen, vagy szakszerűtlen utasítást ad, a Megbízott köteles őt erre figyelmeztetni, ha a Megbízó utasításához e figyelmeztetés ellenére is ragaszkodik, az utasításból eredő károk a Megbízót terhelik.

4.3. A Megbízott köteles a Megbízót tevékenységéről és az ügy állásáról kívánságára, szükség esetén enélkül is tájékoztatni, különösen, ha más személy igénybevétele vált szükségessé, vagy ha a felmerült új körülmények az utasítások módosítását teszik indokolttá.

**5. Titoktartás**

5.1. Felek tudomásul veszik, hogy a jelen Szerződés teljesítése során tudomásukra jutott valamennyi információt kötelesek üzleti titokként, bizalmasan kezelni, azokról harmadik fél számára felvilágosítást - az érintettek hozzájárulása nélkül - nem adhatnak.

5.2. A bizalmas információkra vonatkozó kötelezettség jelen megállapodás megszűnését követő további 2 (két) éven keresztül terheli a Feleket. Amennyiben bármelyik Fél a titoktartásra vonatkozó kötelezettségét megszegi, úgy köteles a másik Félnél felmerülő, a titoktartási kötelezettség megszegéséből eredő bizonyítható kárát korlátlanul megtéríteni.

5.3. Az információk nem minősülnek bizalmasnak akkor, ha azok köztudomásúak, és a nyilvánosság rendelkezésére állnak, kivéve, ha az ilyen ismertség vagy nyilvánosság a bizalmas információknak az átvevő részéről történő jogosulatlan kiadásából származik.

**6. Záró rendelkezések**

6.1. A jelen Szerződés tartalmazza a Felek között létrejött teljes és végleges megállapodást. A Feleket nem köti egyetlen olyan szóban vagy írásban, kifejezett vagy hallgatólagos módon tett rendelkezés, nyilatkozat, feltétel vagy kijelentés sem, amelyet a jelen Szerződés nem tartalmaz. Ha a jelen Szerződés bármely része érvénytelenné, jogellenessé vagy érvényesíthetetlenné válik, az a fennmaradó részek érvényességét, jogszerűségét és érvényesíthetőségét nem érinti.

6.2. Felek jelen Szerződés szerint végzett feladatok teljesítése során kötelesek együttműködni, amelynek során a teljesítéshez szükséges valamennyi információt folyamatosan egymás rendelkezésére kötelesek bocsátani.

6.3. Egyik Fél sem felelős jelen Szerződésben foglalt kötelezettségei elmulasztásáért, ha a mulasztás rajta kívülálló, elháríthatatlan okra vezethető vissza. Vis major esetén a teljesítésre képtelen Fél írásban értesíti a másik Felet a vis majort okozó eseményről és a Felek kötelesek megtenni mindent a vis major okának mielőbbi elhárítása érdekében.

6.4. Jelen Szerződésben nem szabályozott kérdésekre a Polgári Törvénykönyv és az egyéb vonatkozó jogszabályok rendelkezései irányadóak.

***[Keltezés: helyszín, dátum]***

……………………………………..

***[Megbízó neve]***

Megbízó

…………………………………

***[Megbízott neve]***

Megbízott

1. A megfelelő kiválasztandó. [↑](#footnote-ref-1)
2. Megfelelő rész kiválasztandó. [↑](#footnote-ref-2)